Еуразиялық экономикалық одақтың Кеден кодексі туралы шартты ратификациялау туралы
238-бап. Кері экспорт кедендік рәсімінің мазмұны және қолданылуы

1. Кері экспорт кедендік рәсімі - шетелдік тауарларға және Одақтың тауарларына қатысты қолданылатын кедендік рәсім, оған сәйкес шетелдік тауарлар Одақтың кедендік аумағынан кедендік әкелу баждары, салықтар, арнайы, демпингке қарсы, өтем баждарын төленмей және (немесе) осы Кодекстің
242-бабына
сәйкес осындай баждар мен салықтар сомасын қайтара (есепке жатқыза) отырып, ал Одақтың тауарлары - осы кедендік рәсімімен тауарларды орналастыру шарттарын сақтаған кезде кедендік әкету баждарын төлемей Одақтың кедендік аумағынан әкетіледі.
2. Кері экспорт кедендік рәсімі:
1) Одақтың кедендік аумағына әкетілген және Одақтың кедендік аумағында тұрған шетелдік тауарларға, оның ішінде кедендік рәсімімен орналастырылған шетелдік тауарларға;
2) осы Кодекстің
173-бабы
1-тармағына сәйкес кеден аумағында қайта өңдеу кедендік рәсімінің қолданылуын (осы Кодекстің
170-бабы
3-тармағында көрсетілген қалдықтарды қоспағанда, қайта өңдеу өнімдері және (немесе) қалдықтары) аяқтау үшін, Одақтың кедендік аумағында қайта өңдеу бойынша операциялардың нәтижесінде алынған (пайда болған) тауарларға;
3) Осы Кодекстің
195-бабы
3-тармағында көрсетілген қалдықтарға және (немесе) осы Кодекстің
197-бабы
2-тармағының 1-тармақшасына сәйкес ішкі тұтыну үшін қайта өңдеу кедендік рәсімінің қолданылуын аяқтау үшін ішкі тұтыну үшін қайта өңдеу бойынша операцияларды жасау нәтижесінде пайда болған қалдықтарға;
4) осы Кодекстің
207-бабы
5-тармағының 1-тармақшасына сәйкес еркін кедендік аумақ кедендік рәсімінің қолдануы аяқталуы үшін еркін кедендік аумақ кедендік рәсімімен орналастырылған шетелдік тауарлардан жасалған (алынған) тауарларға;
5) осы Кодекстің
215-бабы
4-тармағының 1-тармақшасына сәйкес еркін қойма кеден рәсімінің қолдануы аяқталуы үшін еркін кедендік аумақ кедендік рәсімімен орналастырылған шетелдік тауарлардан жасалған (алынған) тауарларға;
6) осы Кодекстің
239-бабы
2-тармағында белгіленген шарттарды сақтаған кезде оның ішінде саны, сапасы, сипаты немесе орамы бойынша Одақтың кедендік шекарасы арқылы өткізілген тауарлардың негізінде мәмілелер шарттарының орындалмау себебі бойынша Одақтың кеден аумағынан тауарлар

әкетілсе, оларға қатысты ішкі тұтыну үшін шығару кедендік рәсімі қолданылатын Одақтың тауарларына;
7) ішкі тұтыну үшін шығару кедендік рәсімімен орналастырылған тауарларға, оларға қатысты Одақтың шеңберінде халықаралық шарттарға немесе Одаққа енуі туралы халықаралық шарттарына сәйкес осы Кодекстің
239-бабының
2-тармағында белгіленген шарттарды сақтаған кезде, оның ішінде саны, сапасы, сипаты немесе ормасы бойынша Одақтың кедендік шекарасы арқылы өткізілген тауарлардың негізінде мәмілелердің шарттары орындалмау себебі бойынша Одақтың кедендік аумағынан тауарлар әкетілсе, оларға қатысты Еуразиялық экономикалық одақтың Бірыңғай кедендік тарифімен белгіленгенге қарағанда кедендік әкелу баждарының айтарлықтай төмен ставкасы қолданылатын тауарларға қатысты пайдаланылады.
3. Осы баптың 2-тармағының 6-тармағында көрсетілген кері экспорт кедендік рәсімімен орналастырылған және Одақтың кедендік аумағынан іс жүзінде шығарылған, Одақтың тауарлары Одақтың тауалары мәртебесін жоғалтады.
4. Одақтың кедендік аумағынан әкетілгендерге қатысты кері экспорт кедендік рәсімін:
1) осы Кодекстің
184-бабы
2-тармағының 2-тармақшасына сәйкес кедендік аумақтан тыс қайта өңдеу кедендік рәсімінің қолданылуын аяқтау үшін кедендік аумақтан тыс қайта өңдеу кедендік рәсімімен орналастырылған осы Кодекстің
176-бабы
3-тармағының 1-тармақшасында көрсетілген тауарларға;
2) Комиссия белгілейтін жағдайда арнайы кедендік рәсімімен орналастырылған тауарларға;
3) осы Кодекстің
276-бабы
7-тармағына сәйкес халықаралық тасымалдаудың көлік құралдарына;
4) осы Кодекстің
303-бабы
5-тармағының 2-тармақшасында көрсетілген шетелдік тауарларға қолдануға жол беріледі.
5. Осы баптың 4-тармағында көрсетілген тауарлар Одақтың кедендік аумағына оларды әкелмей кері экспорт кедендік рәсімімен орналастырылады.